આમને આમ એ સાત દિવસો પણ પૂરા થઇ ગયા અને છેલ્લે લગ્નનો દિવસ આવ્યો જ્યારે સૂરજની ઝમકુડી એક દુલ્હન બની હતી. ઝંખનાને દુલ્હનના પરિધાનમાં ઘરેણાથી, ફુલોની વેણીથી શણગારીત જોઇ તો એક સુંદર ઢીંગલીને જ એ શણગાર સજાવ્યો હોય તેવી દેખાતી હતી તેની ઝમકુડી થોડીવાર એ જ પ્રથમ દ્રષ્ટિ વાળી સ્થિરતા સૂરજની આંખમાં આવી અને જોતો જ રહ્યો તેની વ્હાલસોઇ દિકરીને, રંગેચંગે, ર્નિવિધ્ને લગ્નની વિધી અને જમણવાર પૂર્ણ થયા અને હવે જ કપરી પરિસ્થિતિનો સામનો કરવાનો હતો જે છે તેના કાળજાનો કટકો એવી દિકરીને તેના સાસરે શુભ આશિષ સાથે વળાવવાની હતી.